ராமச்சந்திரர் கோயில்

ராமச்சந்திரர் கோயில் என்பது இந்தியாவின் சத்தீஸ்கர் மாநிலத்தில் உள்ள ராஜிமில் அமைந்துள்ள ஒரு கோயிலாகும். 

 வரலாறு 
இந்த கோயில் கட்டப்பட்ட காலம் அறியப்படவில்லை.  அலெக்சாண்டர் கன்னிங்ஹாம் என்பவர், தனது 1884ம் ஆண்டு   அறிக்கையில், கோவிந்த் லால் என்ற வணிகரால் சுமார் 250 அல்லது 400 ஆண்டுகளுக்கு முன்பு இந்த கோயில் கட்டப்பட்டதாகக் கூறுகிறார். அதனால், இது கிபி 17 அல்லது 15 ஆம் நூற்றாண்டுக்கு ஒத்ததாக இருக்கும் என்று கருதப்படுகிறது. 

 விளக்கம் 
இக்கோயில் ராஜீவ் லோச்சன் கோயிலைப் போலவே ஒரு பீடத்தில் அமைந்துள்ளது. இதன் அஸ்திவாரம் கல்லால் கட்டப்பட்டுள்ளது, அதே சமயம்,  கோயில் கட்டுமானம்  பூசப்பட்ட செங்கல் அமைப்பாக உள்ளது. Cunningham, Alexander (1884). Report Of A Tour In The Central Provinces And Lower Gangetic Doab. Vol. XVII. p. 14.

 மண்டபம் 
இந்த கோயில் மண்டபத்தின் கூரையானது தலா ஐந்து தூண்கள் கொண்ட இரண்டு வரிசைகளால் தாங்கப்பட்டுள்ளது. இவற்றுக்கு ஏற்ப, ஒவ்வொரு பக்கச் சுவர்களிலிருந்து போதுமான இடைவெளியில்  ஐந்து சதுரத் தூண்கள் உள்ளன.  இதனால் மொத்தம் பத்து சதுரத் தூண்கள் மற்றும் பத்து தூண்கள் இந்த மண்டபத்தில் உள்ளன. Viennot, Odette (1958). "Le Temple De Ramachandra a Rajim" [The Ramachandra Temple in Rajim]. Arts Asiatiques (in French). 5 (2): 138–143. ISSN 0004-3958.
Category:CS1 French-language sources (fr)

இந்தக் கோவிலின் சதுரத்தூண்கள் மற்றும் தூண்கள் கோயிலை விட மிகவும் பழமையானது என்று கருதப்படுகிறது. இது கிபி 7 ஆம் நூற்றாண்டைச் சேர்ந்தது என்பது தெளிவாகிறது. இவை அனைத்தும் சிர்பூரின் இடிபாடுகளில் இருந்து கொண்டு வரப்பட்டவை என்று நம்பப்படுகிறது. கங்கையின் இரண்டு வெவ்வேறு உருவங்கள் இருப்பதால், இரண்டு வெவ்வேறு கோயில்களின் இடிபாடுகள் இணைக்கப்பட்டிருக்க வேண்டும் என்று கன்னிங்ஹாம் குறிப்பிடுகிறார், ஏனெனில் ஒரு கோயிலில் பொதுவாக கங்கையின் இரட்டை பிரதிநிதித்துவங்கள் இல்லை. Cunningham, Alexander (1884). Report Of A Tour In The Central Provinces And Lower Gangetic Doab. Vol. XVII. p. 14.

நான்கு தூண்களில் பெரிய, ஒற்றைக்கல்லில் செதுக்கப்பட்ட உருவங்கள் உள்ளன. இரண்டில் பெண் உருவங்கள் உள்ளன.  மற்றொன்று மரத்தின் கிளையை வைத்திருக்கும் பெண் உருவத்தைக் கொண்டுள்ளது. நான்காவதாக இருக்கும் தூணில்  ஒரு ஆண் மற்றும் பெண் உருவம் உள்ளது. மேலும்,  ஒரு குரங்கு மாமரத்தின் மீது இருக்கும் உருவம் காணப்படுகிறது.  Cunningham, Alexander (1884). Report Of A Tour In The Central Provinces And Lower Gangetic Doab. Vol. XVII. p. 14.

 கருவறை 
கருவறையின் நுழைவாயில் மூன்று கதவு அடைப்புகளைக் கொண்ட முந்தைய கதவு சட்டகத்தைக் கொண்டுள்ளது.  பின்னர் கருவறையின் உட்புறத்தில், நான்கு கதவு அடைப்புகளைக் கொண்ட கதவு சட்டகத்திற்குள் உள்ளது. முந்தைய வாசல் அதன் வடிவமைப்பில் வாகாடகா செல்வாக்கைக் காட்டுகிறது. வலதுபுறத்தில் அதன் வெளிப்புற கதவு அடைப்புகளின் அடிப்பகுதி ஒரு குனிந்துகிடக்கும் யக்ஷாவாகும், இடதுபுறத்தில் அதன் எதிரணி சிதைக்கப்பட்டுள்ளது. பிந்தைய கதவு சட்டகம் சுமார் 17 ஆம் நூற்றாண்டைச் சேர்ந்தது எனச் சொல்லப்படுகிறது. 

 மேற்கோள்கள் 

பகுப்பு:Coordinates on Wikidata
பகுப்பு:சத்தீசுகரில் உள்ள இந்துக் கோயில்கள்
பகுப்பு:வைணவ தலங்கள்